Непасрэдны кантакт па ліні Ж→Д, слабы ў часе пахавальнага абраду, узмацняецца і робіцца дамінантным пасля яго. Кантакт Ж→Д праз Ц, пастаўлены ў моцную пазіцыю ў часе памінальнага абраду, пасля закопвання замяняецца медыятарам М, і праз год медыятарам П, - паступова слабее выроўніваецца з узмацніўшайся лініяй Ж→Д і пасля саступае ёй. Кантакт Ж→Ц, самы моцны ў часе пахавальных практык, цалкам вычэрпваецца пасля закопвання, Ц замяняецца М, якая ажыцяўляе цяпер выключна медыятыўныя функцыі. Праз зададзены час М замяняецца П, канатацыі цела канчаткова слабеюць, П паступова разбураецца ў часе.